Inmaculada Paz-Andrade

María Inmaculada Paz-Andrade Rodríguez, nada en Pontevedra o 14 de novembro de 1928 e finada o 24 de novembro de 2022 na mesma cidade, foi unha influente científica galega.

 Traxectoria 
Foi doutora en Física (1963) e catedrática de física aplicada na Universidade de Santiago de Compostela. Ampliou estudos en Manchester e Marsella e en 1964 introduciu a microcalorimetría en España. Realizou traballos sobre termodinámica aplicada, estudos calorimétricos e determinacións de calor específica de sólidos e líquidos. Coordinou o equipo que elaborou o sistema experto para predicir o perigo de incendios forestais en Galicia e o proxecto THOR.

Foi a primeira muller nomeada, en 1979, visiting research professor da Universidade de Manchester.

Era sobriña de Valentín Paz-Andrade.

 Obras 
 La Era del vapor y el nacimiento de una nueva ciencia: la termodinámica, 1990.

 Recoñecementos 

 Medalla de Ouro da Real Sociedad Española de Física (1992)
 Premio Galicia de Investigación Antonio Casares y Rodrigo (1999) 
 Insignia de ouro da Universidade de Santiago de Compostela (2000)
Premio María Josefa Wonenburger Planells (2007)
Medalla Castelao (2008).As Medallas Castelao 2008 recaeron en Inmaculada Paz, Zumalave e Carrabouxo, ABC Galicia.Na construción dun país , Galicia Hoxe
Doutora honoris causa pola Universidade de Vigo (2018)
En 2023 a revista Gciencia considerouna unha das 20 mulleres de ciencia en Galicia que había que coñecer.

 Notas 

 Véxase tamén 
 Bibliografía 
 Gran Enciclopedia Galega Silverio Cañada, artigo PAZ-ANDRADE RODRÍGUEZ, Inmaculada.
Pintos Barral, Xoana (2021). Tiven a chave, a bicicleta e os catro libros. Editorial Galaxia.
 Outros artigos 
 Afonso Paz-Andrade.
 Ligazóns externas 
 Inmaculada Paz Andrade, premio María Wonenburger Mujeryciencia.es .
 13px Retos para as novas tecedoras de coñecemento, Consello da Cultura Galega.
 17px Galegos Televisión de Galicia, 24/5/2014.
 Inmaculada Paz Andrade, investida como doutora honoris causa pola UVigo

Categoría:Científicos de Galicia
Categoría:Medallas Castelao
Categoría:Nados en Pontevedra
Categoría:Nados en 1928
Categoría:Alumnos da Universidade de Santiago de Compostela
Categoría:Personalidades de Galicia sen imaxes
Categoría:Finados en 2022
Categoría:Doutores honoris causa pola Universidade de Vigo